Veliki koralni greben

Danes vam bom predstavil eno največjih značilnosti Avstralije – Veliki koralni greben.

Veliki koralni greben je tvorba ob vzhodni avstralski obali, ki jo sestavlja približno 2800 manjših podvodnih koralnih grebenov, lagun in 600 koralnih otokov. To je največja zbirka koral na svetu in je ena od sedmih čudes sveta. Greben je eden redkih ekosistemov, ki so vidni iz vesolja, znanstveniki pa ga priznavajo za najlepši naravni park na svetu.

Veliki koralni greben leži v čistem in plitvem morju ob obali Queenslanda. Dolg je približno 2300 kilometrov in je v geološkem pomenu zelo mlad, saj je nastal v zadnjih 18.000 letih. Razprostira se na zahodnem delu toplega koralnega morja, od izliva reke Fyn na Novi Gvineji do južnega povratnika. Greben je od 50 do 150 km oddaljen od obale.

Tako kot vse koralne grebene so tudi tega zgradile odmrle živalske in rastlinske vrste, iz katerih so nastale tako imenovane korale - drevesasto razrasli koralnjaki z močnim, navadno rdečim ogrodjem. Rečemo jim tudi polipi. Korale imajo apnenčaste skelete, ki jih povezujejo živa vlakna, tako da nastane tako imenovana Živalska kolonija. Živi del polipa je samo zunanja plast, notranji sloji pa so samo apnenčasti deli, ki so ostanki prejšnjih generacij.

Zoologi so v velikem koralnem grebenu našli več tisoč živalskih in rastlinskih vrst, ki so zelo raznolike. Med njimi je 400 vrst [koral](http://sl.wikipedia.org/w/index.php?title=Korale&action=edit&redlink=1), 1500 vrst [rib](http://sl.wikipedia.org/wiki/Ribe) in 4000 vrst [mehkužcev](http://sl.wikipedia.org/wiki/Mehku%C5%BEci). Najzanimivejše vrste so raki, ribe, morske zvezde, vetrnice, mehkužci in seveda korale. Vendar pa ima življenje v Grebenu tudi slabo plat. Trenutno se v Velikem koralnem grebenu razširja vrsta bodičastih morskih zvezd, ki se prehranjujejo z živimi deli koral, pustijo pa apnenčast skelet. Nekateri znanstveniki predvidevajo, da je to velik problem, drugi pa trdijo, da je to popolnoma naraven pojav.

ZANIMIVOSTI

* Veliki koralni greben je od leta 1981 pod UNESCOVO zaščito naravne dediščine
* V njem živi tudi 6 vrst morskih želv in 30 vrst kitov, ki so prišli iz območja Antarktike.
* Ogrožajo ga nekateri ekološki problemi, kot so morski promet, onesnaževanje in že prej omenjene bodičaste zvezde.
* Greben je zelo zanimiva turistična destinacija, ki je primerna predvsem za potapljače.

